

LĒMUMS

Ādažos, Ādažu novadā

2024. gada 11. decembrī **Nr.** **484**

**Par grozījumiem Ādažu novada pašvaldības domes 2024. gada 25. aprīļa lēmumā Nr.164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”**

Ādažu novada pašvaldības dome 2024. gada 25. aprīlī pieņēma lēmumu Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu” (turpmāk – Lēmums), konceptuāli atbalstot Ādažu novada pašvaldības projekta “Infrastruktūras uzlabošana uzņēmējdarbības attīstībai Ādažos” (turpmāk – Projekts) pieteikuma sagatavošanu un iesniegšanu projektu atlasei pasākumā “5.1.1.1. Infrastruktūra uzņēmējdarbības atbalstam”:

Ādažu novada pašvaldības dome 2024. gada 28. novembrī pieņēma lēmumu Nr. 470 “Par sadarbības līguma slēgšanu ar SIA “Ādažu ūdens””, nosakot, ka kanalizācijas tīklu izbūve un pieslēgums sūkņu stacijai būtu jāveic Projekta 1. kārtas ietvaros. Ņemot vērā, ka minētais nosacījums nevarēja tikt paredzēts 2024. gada aprīlī, tas ir jānostiprina veicot attiecīgu grozījumu pašvaldības domes 2024. gada 25. aprīļa lēmumā Nr.164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”.

Pašvaldība ar SIA “RK projekti” 22.05.2024. noslēdza līgumu Nr. JUR 2024-05/542 par Jaunkūlu ielas, Ādažos, pārbūves projektēšanu un autoruzraudzību, ar nosacījumu, ka līdz 18.12.2024. būvatļaujā ir jāsaņem atzīme par projektēšanas nosacījumu izpildi.

11.07.2024. Centrālā finanšu un līgumu aģentūra atsūtīja uzaicinājumu (pašvaldības reģ. Nr. ĀNP/1-11-1/24/3628) iesniegt Eiropas Reģionālās attīstības fonda (turpmāk – ERAF) 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” pirmās projektu iesniegumu atlases kārtas projekta iesniegumu, norādot, ka Projektam pieejamais maksimāli plānotais ERAF finansējums ir 638 646,00 *euro*. Projekta attiecināmajās izmaksās 1. kārtas ietvaros tiek ietvertas būvniecības izmaksas 848 845 *euro* apmērā.

Pašvaldībai ir jāiesniedz ERAF projekta iesniegums CFLA ne vēlāk kā līdz 30.12.2024. Ņemot vērā izmaiņas Projekta īstenošanās kārtās un nepieciešamību pamatot izmaiņas būvprojekta kārtās, nepieciešams veikt grozījumus lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”.

Pamatojoties uz Pašvaldību likuma 4. panta pirmās daļas 2., 3. un 12. punktu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”:
   1. izteikt lemjošās daļas 1. punktu jaunā redakcijā:

“1. Konceptuāli atbalstīt Ādažu novada pašvaldības projekta “Infrastruktūras uzlabošana uzņēmējdarbības attīstībai Ādažos” pieteikuma sagatavošanu un iesniegšanu projektu atlasei pasākuma “5.1.1.1. Infrastruktūra uzņēmējdarbības atbalstam”:

1.1. 1. kārtas uzsaukumā – Projekta 1. kārtu, t.i., Jaunkūlu ielas pārbūvi no Rīgas gatves (600 m) un piegulošās teritorijas labiekārtojumu, tajā skaitā ūdensapgāde un kanalizācija (ārējā) (UKT) izbūvi un UKT izbūvi Plostnieku ielai (200 m) un Veckūlu ceļa posma (150 m), ar pieslēgumu esošai sūkņu stacijai, ar kopējām izmaksām 962 246 *euro* (deviņi simti sešdesmit divi tūkstoši divi simti četrdesmit seši *euro* un 00 centi), t.sk., uz projektu attiecinātās izmaksas 848 845 *euro* (astoņi simti četrdesmit astoņi tūkstoši astoņi simti četrdesmit pieci *euro* 00 centi) (no tām pašvaldības finansējums 210 199 *euro,* Eiropas Reģionālās attīstības fonda finansējums 638 646 *euro* 00 centi*)* un ārpus projekta izmaksas 113 401 *euro* (viens simts trīspadsmit tūkstoši četri simti viens *euro*, 00 centi) ar pašvaldības finansējumu;

1.2. 3. kārtas uzsaukumā – Projekta 2. un 3. kārtu, t.i., Jaunkūlu ielas pārbūvi līdz Plostnieku ielai (200 m), kā arī Veckūlu ceļa posma (150 m) pārbūvi un tām piegulošās teritorijas labiekārtojumu, izņemot (UKT) izbūvi.”.

* 1. papildināt lemjošo daļu ar jaunu 1.1 punktu:

“1.1 Noteikt, ka kopējās projekta 1. kārtas izmaksas ir līdz 962 246 *euro* (deviņi simti sešdesmit divi tūkstoši divi simti četrdesmit seši *euro* un 00 centi), kur daļēji finansējumu nodrošināt, ņemot ilgtermiņa aizņēmumu Valsts kasē līdz 295 238 *euro* (divi simti deviņdesmit pieci tūkstoši divi simti trīsdemit astoņi *euro* un 00 centi) apmērā ar šādiem aizņēmuma saistību izpildes termiņiem:

1.11. aizņēmuma izņemšana 2025. gadā;

1.12. aizņēmuma atmaksas termiņš ir 10 gadi;

1.13. aizņēmuma pamatsummas atmaksu sākt ar 2026. gada septembri;

3.14. pamatsummas atmaksu garantēt no pašvaldības budžeta līdzekļiem;

1.15. nepieciešamo pašvaldības finansējumu kopsummā līdz 28 362 *euro* (divdesmit astoņi tūkstoši trīs simti sešdesmit divi *euro* 00 ceni) paredzēt pašvaldības 2024. un 2025. gada budžetos.”.

* 1. papildināt lemjošo daļu ar jaunu 1.2 punktu:

“1.2. Pašvaldības Centrālās pārvaldes Finanšu nodaļas vadītājai nodrošināt 1.1 punkta izpildi.”.

1. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU